“O‘zbekiston” telekanalida Yaponiyaning qaynona va kelin munosabatlari haqidagi seriali namoyish etila boshladi

19-sentabr, dushanba kunidan “O‘zbekiston” telekanalida Yaponiyada ishlangan “Qaynona kelinga qarshi” seriali namoyish etila boshlaydi, deb yozadi “Kultura.uz”. Telenovella ish kunlari 20:05 da o‘zbek tilida efirga uzatiladi.

“Qaynona kelinga qarshi” seriali ilk bora Yaponiyada 2010-yilda “Fuji TV” telekanalida namoyish etilgan. U biri uchun umr yo‘ldoshi, ikkinchisi uchun o‘g‘il bo‘lgan bir erkakni qattiq yaxshi ko‘rgan ikki ayol o‘rtasidagi ixtilof haqida hikoya qiluvchi maishiy drama.
Nashr eslatishicha, 2016-yil fevralida Yaponiya Fondi va O‘zbekiston Milliy teleradiokompaniyasi o‘rtasida Yaponiya Fondining chet elda televizion uzatuv dasturi doirasida bitim imzolangan edi.